**פיוט לפסח: 'כי לו נאה'**

כתבו: חפציבה קלנר, רפי ארזי

תקציר: ביחידה זו נלמד את הפיוט 'כי לו נאה' המושר במהלך ליל הסדר. השיעור כולל משימות ספרותיות העוסקות בתוכן הפיוט ובעיצוב האמנותי שלו, לצד משימות מוזיקליות העוסקות בלחן של יהודי פרס.

**גיל**: כיתות ד-ז

**ציוד**: אביזרי השמעה, לחן יהודי פרס מאתר 'הזמנה לפיוט', דפי עבודה (מצורפים)

1. **המשימות הספרותיות**
2. **שיבוצים:** התלמידים יקבלו את המקורות התנכ"ים מהם הגיעו השיבוצים "לך ולך, לך כי לך, לך אף לך, לך ה' הממלכה". במקורות משבחים את האל ב-4 אופנים שונים, התלמידים יזהו את צורת השבח האופיינית לכל מקור.
3. **משימה אישית:** משימה המחברת את התלמידים בין נושא הפיוט "שבח האל" לבין עולמם האישי: דרכים שונות לקבלת שבחים ונתינת שבחים.
4. **משימה מוסיקלית - כלי נגינה**

הכנת התלמידים למשימת הגיוון בביצוע הפיוט: קיימות מספר אפשרויות ליצירת גיוון בפיוט בעל תבנית מלודית חוזרת, או פיוט שמילותיו כוללות רשימה של תכונות האל. דרכי הגיוון הם בביצוע הקולי ו/או הכלי:

* שילוב של קטעי מעבר כליים כדי לשבור את רצף המילים והמנגינה
* סיום מאולתר
* דחיסות במהירות (מאוד מתאים לפיוטים שתפקידם בין השאר גם לעורר וליצור עניין,
מתאים לפיוטי פסח המושרים בסוף ההגדה לאחר לילה ארוך).
* לעיתים קשה להגות את המילים במהירות כה גבוהה ואז את ההמהרה יבצעו כלי נגינה בלבד (כמו בפיוט זה בו הזארב מבצע את ההמהרה).
1. **משימה מוסיקלית - משימת שירה**

בשלב זה תתנסה הכיתה בשירת הפיוט בדרכים שונות.

* + האם מוכרים לכם לחנים נוספים לפיוט זה? למדו אותם.
	+ אפשר להזמין הורים לכיתה ללמד ניגונים ממוצאים שונים או להשמיע לחנים לפיוט זה מאתר 'הזמנה לפיוט' www.piyut.org.il.

|  |
| --- |
| **כי לו נאה כי לו יאה** מחבר לא ידוע |
| **כִּי לוֹ נָאֶה. כִּי לוֹ יָאֶה**  |
| **אַדִּיר בִּמְלוּכָה. בָּחוּר כַּהֲלָכָה. גְּדוּדָיו יֹאמְרוּ לוֹ:**  |
| **לְךָ וּלְךָ. לְךָ כִּי לְךָ. לְךָ אַף לְךָ. לְךָ ה' הַמַּמְלָכָה.**  |
| **כִּי לוֹ נָאֶה. כִּי לוֹ יָאֶה**  |
| **דָּגוּל בִּמְלוּכָה. הָדוּר כַּהֲלָכָה. וָתִיקָיו יֹאמְרוּ לוֹ:**  |
| **לְךָ וּלְךָ. לְךָ כִּי לְךָ. לְךָ אַף לְךָ. לְךָ ה' הַמַּמְלָכָה.**  |
| **כִּי לוֹ נָאֶה. כִּי לוֹ יָאֶה**  |
| **זַכַּאי בִּמְלוּכָה. חָסִין כַּהֲלָכָה. טַפְסְרָיו יֹאמְרוּ לוֹ:**  |
| **לְךָ וּלְךָ. לְךָ כִּי לְךָ. לְךָ אַף לְךָ. לְךָ ה' הַמַּמְלָכָה.**  |
| **כִּי לוֹ נָאֶה. כִּי לוֹ יָאֶה**  |
| **יָחִיד בִּמְלוּכָה. כַּבִּיר כַּהֲלָכָה. לִמּוּדָיו יֹאמְרוּ לוֹ:**  |
| **לְךָ וּלְךָ. לְךָ כִּי לְךָ. לְךָ אַף לְךָ לְךָ ה' הַמַּמְלָכָה.**  |
| **כִּי לוֹ נָאֶה. כִּי לוֹ יָאֶה**  |
| **מֶלֶךְ בִּמְלוּכָה. נוֹרָא כַּהֲלָכָה. סְבִיבָיו יֹאמְרוּ לוֹ:**  |
| **לְךָ וּלְךָ. לְךָ כִּי לְךָ. לְךָ אַף לְךָ לְךָ ה' הַמַּמְלָכָה.**  |
| **כִּי לוֹ נָאֶה. כִּי לוֹ יָאֶה**  |
| **עָנָיו בִּמְלוּכָה. פּוֹדֶה כַּהֲלָכָה. צַדִּיקָיו יֹאמְרוּ לוֹ:**  |
| **לְךָ וּלְךָ. לְךָ כִּי לְךָ. לְךָ אַף לְךָ לְךָ ה' הַמַּמְלָכָה.**  |
| **כִּי לוֹ נָאֶה. כִּי לוֹ יָאֶה**  |
| **קָדוֹשׁ בִּמְלוּכָה. רַחוּם כַּהֲלָכָה. שִׁנְאַנָּיו יֹאמְרוּ לוֹ:**  |
| **לְךָ וּלְךָ. לְךָ כִּי לְךָ. לְךָ אַף לְךָ לְךָ ה' הַמַּמְלָכָה.**  |
| **כִּי לוֹ נָאֶה. כִּי לוֹ יָאֶה:**  |
| **תַּקִּיף בִּמְלוּכָה. תּוֹמֵךְ כַּהֲלָכָה. תְּמִימָיו יֹאמְרוּ לוֹ:**  |
| **לְךָ וּלְךָ. לְךָ כִּי לְךָ. לְךָ אַף לְךָ לְךָ ה' הַמַּמְלָכָה.**  |
| **כִּי לוֹ נָאֶה. כִּי לוֹ יָאֶה:** |

**על הפיוט**

פיוט זה נכתב בארץ ישראל בסביבות המאה השישית. לא ידוע לנו על ידי מי נכתב.

בכל בית בפיוט מופיעים שני תארי שבח לאל לפי סדר הא"ב. כמו כן מוזכרים לסירוגין מלאכים ובני אדם כשהם אומרים שבח לאל. פיוט זה מופיע יחד עם פיוטים נוספים בסוף ההגדה של פסח. שרים אותו ברצף עם פיוטים אחרים בתום ליל הסדר.

**פרושי מלים**

**אַדִּיר** – גדול

**דָּגוּל** – מעוטר, מפואר

**חָסִין** – חזק, נשאר לעולם

**כַּבִּיר** – גדול

**פּוֹדֶה** – מציל

**גְּדוּדָיו, טַפְסְרָיו, סְבִיבָיו, שִׁנְאַנָּיו** – כינויים למלאכים

**וָתִיָקיו, לִמּוּדָיו, צַדִּיקָיו, תְּמִימָיו** – כינויים לעם ישראל

**כי לו נאה – שיבוצים בפיוט**

כל אחד מבתי הפיוט מסתיים במילים:

... יאמרו לו: לְךָ וּלְךָ. לְךָ כִּי לְךָ. לְךָ אַף לְךָ לְךָ ה' הַמַּמְלָכָה.

לפניכם ארבעה מקורות. בכל אחד מהם מסתתר שיבוץ שהוא חלק משורה זו.

1. הקיפו בעיגול בכל מקור את המילים המשובצות בשורה זו.
2. כל מקור מבטא צורה אחרת להביע שבח לאל. רשמו במסגרת ליד כל מקור את צורת ההבעה המתוארת בו:
* הבעה באמצעות התפעלות מהבריאה
* הבעה באמצעות תפילה
* הבעה באמצעות שתיקה
* הבעה באמצעות הלל ותשבחות

**תהלים ס"ה ב'**

א  לַמְנַצֵּחַ מִזְמוֹר, לְדָוִד שִׁיר.
ב  לְךָ דֻמִיָּה תְהִלָּה אֱלֹ-הִים בְּצִיּוֹן;    וּלְךָ, יְשֻׁלַּם-נֶדֶר.
ג  שֹׁמֵעַ תְּפִלָּה    עָדֶיךָ, כָּל-בָּשָׂר יָבֹאוּ.

**תהלים ל"ח ט"ז**

יד  וַאֲנִי כְחֵרֵשׁ, לֹא אֶשְׁמָע;    וּכְאִלֵּם, לֹא יִפְתַּח-פִּיו.
טו  וָאֱהִי כְּאִישׁ אֲשֶׁר לֹא-שֹׁמֵעַ;    וְאֵין בְּפִיו, תּוֹכָחוֹת.
טז  כִּי-לְךָ ה' הוֹחָלְתִּי;    אַתָּה תַעֲנֶה, אֲדֹנָי אֱל-הָי.

**תהלים פ"ט**

יב  לְךָ שָׁמַיִם, אַף-לְךָ אָרֶץ;    תֵּבֵל וּמְלֹאָהּ, אַתָּה יְסַדְתָּם.
יג  צָפוֹן וְיָמִין, אַתָּה בְרָאתָם;    תָּבוֹר וְחֶרְמוֹן, בְּשִׁמְךָ יְרַנֵּנוּ.
יד  לְךָ זְרוֹעַ, עִם-גְּבוּרָה;    תָּעֹז יָדְךָ, תָּרוּם יְמִינֶךָ.

**דברי הימים א' כ"ט י"א.**

וַיְבָרֶךְ דָּוִיד אֶת-ה', לְעֵינֵי כָּל-הַקָּהָל וַיֹּאמֶר דָּוִיד,

בָּרוּךְ אַתָּה ה' אֱלֹהֵי יִשְׂרָאֵל אָבִינוּ, מֵעוֹלָם, וְעַד-עוֹלָם.

לְךָ ה' הַגְּדֻלָּה וְהַגְּבוּרָה וְהַתִּפְאֶרֶת, וְהַנֵּצַח וְהַהוֹד,

כִּי-כֹל בַּשָּׁמַיִם וּבָאָרֶץ:

לְךָ ה' הַמַּמְלָכָה, וְהַמִּתְנַשֵּׂא לְכֹל לְרֹאשׁ.

**משימה אישית – קבלת שבח**

קיימות מספר דרכים למתן שבח:

* תיאור מפורט של התכונות הטובות שלכם.
* התפעלות ממעשיכם הטובים.
* מחווה אחרת ללא מילים (חיבוק, נשיקה, טפיחה על השכם וכד').
* קבלת שי.

ספרו על עצמכם

* 1. באיזו דרך אתם מעדיפים לקבל שבח?
	2. באיזו דרך אתם מעדיפים לתת שבח?
	3. במה עדיפה דרך זו על דרכים אחרות?

**כי לו נאה – האזנה**

לפניכם הבית (המחרוזת) הראשון בפיוט:

* סמנו קו מפריד במקום שבו מסתיים המשפט המוסיקלי הראשון.
* הקיפו בעיגול את השורה שלא שרים

**כִּי לוֹ נָאֶה. כִּי לוֹ יָאֶה**

**אַדִּיר בִּמְלוּכָה. בָּחוּר כַּהֲלָכָה. גְּדוּדָיו יֹאמְרוּ לוֹ:**

**לְךָ וּלְךָ. לְךָ כִּי לְךָ. לְךָ אַף לְךָ. לְךָ ה' הַמַּמְלָכָה.**

**כי לו נאה – כלי נגינה**

האזינו לפיוט וענו על השאלות הבאות:

* כמה כלי נגינה מלווים את שירת הפיוט?
* מה שמות הכלים?
* האם הפיוט נפתח בתקסים?

במהלך הפיוט מנוגנים שני קטעי מעבר כליים. האזינו לשניהם וסמנו √ ליד המשפט הנכון:

|  |  |
| --- | --- |
|  | * בכל אחד מהם מנגנים משפט מוסיקלי אחד
 |
|  | * בכל אחד מהם מנגנים שני משפטים מוסיקליים
 |
|  | * הקטע השני אטי יותר מהקטע הראשון
 |
|  | * הקטע השני מהיר יותר מהקטע הראשון
 |
|  | * בשניהם הכלי המוביל הוא הסנטור
 |
|  | * בשניהם הכלי המוביל הוא הזארב
 |

**כי לו נאה – גיוון בביצוע הפיוט**

האזינו לפיוט:

* כיצד מגוונים בביצוע הפיוט?
* מה קורה בסיומו?

**כי לו נאה - משימת שירה**

שירו את הפיוט בשלמותו, גוונו את השירה באמצעות אחת מהדרכים הבאות:

* שירת מענה: קבוצה אחת תשיר את משפט מוסיקלי אחד
וקבוצה שנייה תענה לה במשפט השני.
* דחיסות במהירות: שנו את מהירות השירה לאורך הפיוט.